Για όλα φταίει το Ρίο

Το Για όλα φταίει το Ρίο (Αγγλικά: Blame It on Rio) είναι μια αμερικανική ρομαντική κωμωδία του 1984 σε σκηνοθεσία Στάνλεϊ Ντόνεν και σενάριο Τσάρλι Πίτερς και Λάρι Γκέλμπαρτ βασισμένη στη γαλλική ταινία του 1977 Un moment d'égarement με πρωταγωνιστές τους Μάικλ Κέιν, Τζόζεφ Μπολόνια, Μισέλ Τζόνσον, Βάλερι Χάρπερ και Ντέμι Μουρ.

 Ο Μάθιου Χόλις είναι παντρεμένος με την Κάρεν και πατέρας της έφηβης Νίκι. Ο Βίκτορ, συνάδελφος και καλύτερος φίλος του Μάθιου, που βρίσκεται σε διαδικασία διαζυγίου, είναι πατέρας της 17χρονης Τζένιφερ. Ο γάμος του Μάθιου δεν πάει καλά για λόγους που δεν εξηγούνται. Λίγο πριν φύγουν για ένα ταξίδι στο Ρίο ντε Τζανέιρο της Βραζιλίας, η Κάρεν ανακοινώνει ότι θα πάει μόνη της διακοπές στη Μπαΐα για να «σκεφτεί τα πάντα». Ο Μάθιου και ο Βίκτορ αποφασίζουν να πάνε στο Ρίο με τις κόρες τους. Η Τζένιφερ λέει στη Νίκι όταν μπουν στο δωμάτιό τους: «Ο πατέρας σου είναι γλύκας. . . Παλιότερα τον γούσταρα». Η Νίκι απαντά «Κι εγώ». Στην παραλία, ο Βίκτορ και ο Μάθιου ακούν πολλή μουσική και προσπερνούν πολλά κορίτσια που περπατούν τόπλες. Οι μπαμπάδες εντοπίζουν τις κόρες τους, οι οποίες κυκλοφορούν επίσης τόπλες. Αφού αφήσουν τα κορίτσια σε έναν γάμο, οι άντρες επισκέπτονται ένα παμπ. Όταν ο Βίκτορ καταλήγει με μια ντόπια ζωντοχήρα, ο Μάθιου πηγαίνει στον γάμο, όπου βρίσκει την Τζένιφερ. Ξαφνικά όλοι οι παρευρισκόμενοι στο γάμο γδύνονται και βουτούν με τα εσώρουχα στην κρύα θάλασσα. Η Τζένιφερ επιμένει να έρθει μαζί τους και ο Μάθιου και βγάζει το μπλουζάκι της. Μόλις ο Μάθιου λέει ότι το νερό είναι πιο ζεστό από όσο περίμενε, η Τζένιφερ τον φιλάει με πάθος, κάτι που βλέπει η Νίκι. Οι δυο τους πηγαίνουν να κάνουν σεξ στην παραλία. Το επόμενο πρωί, αν και ο Μάθιου τονίζει ότι αυτό δεν πρέπει να ξανασυμβεί ποτέ, η Τζένιφερ παρασύρει τον Μάθιου σε διάφορες ερωτικές καταστάσεις. Κάποια στιγμή, ενώ ο Βίκτορ και η Νίκι παίρνουν πρωινό στον κήπο, η Τζένιφερ φιλά τον Μάθιου ενώ αυτός ξυρίζεται και της μεταφέρει λίγο αφρό ξυρίσματος στο μάγουλο. Σε άλλη σκηνή, η Τζένιφερ αγγίζει τον καβάλο του κάτω από το τραπέζι ενώ τρώνε και τελικά οι δυο τους ξανακάνουν έρωτα. Η Τζένιφερ λέει δακρυσμένη στον πατέρα της ότι έκανε σχέση με έναν «μεγαλύτερο άντρα». Ο Βίκτορ γίνεται έξαλλος και ξεκινά να βρει τον μυστηριώδη άντρα, περιμένοντας βοήθεια από τον Μάθιου. Ενώ ο Μάθιου προσπαθεί να πείσει την Τζένιφερ να τερματίσουν τη σχέση τους, εκείνη είναι αποφασισμένη να μην τον εγκαταλείψει ποτέ, φωτογραφίζεται γυμνή και δίνει τη φωτογραφία στον Μάθιου δημόσια ενώ βρίσκονται πάνω σε ένα τελεφερίκ. Ο Μάθιου αποκαλύπτει τελικά στον φίλο του ότι η Τζένιφερ τα έφτιαξε μαζί του. Ο Βίκτορ δεν θυμάνει τόσο όσο περιμένει ο Μάθιου, επειδή ο ίδιος είχε σχέση με την Κάρεν, όπως αποκαλύπτεται. Η Τζένιφερ προσπαθεί να αυτοκτονήσει με υπερβολική δόση αντισυλληπτικών χαπιών, αλλά γλιτώνει και το περιστατικό τους φέρνει όλους πιο κοντά, αν και οι άντρες βρίσκονται σε διαρκή αντιπαράθεση. Η Κάρεν και ο Μάθιου αποφασίζουν να λύσουν τα συζυγικά τους προβλήματα, η Τζένιφερ ξεκινάει να βγαίνει με έναν νεαρό νοσοκόμο που γνώρισε στο νοσοκομείο και ο Μάθιου ευχαριστεί την κόρη του Νίκι που ήταν η μόνη που δεν παρεκτράπηκε. Καθώς ξεκινούν οι τίτλοι λήξης, ο Μάθιου, λέει: «Ζεις μόνο μία φορά, αλλά βοηθάει να γίνει νέος δύο φορές». Μάικλ Κέιν ως Μάθιου Χόλις Τζόζεφ Μπολόνια ως Βίκτορ Λάιονς Μισέλ Τζόνσον ως Τζένιφερ Λάιονς Ντέμι Μουρ ως Νικόλ Χόλις (Νίκι) Βάλερι Χάρπερ ως Κάρεν Χόλις Η ταινία γυρίστηκε στο Ρίο ντε Τζανέιρο. Η Τζόνσον, η οποία ήταν 17 ετών την εποχή των γυρισμάτων, πήρε άδεια από δικαστή για να εμφανιστεί τόπλες και γυμνή σε ορισμένες σκηνές της ταινίας. Ο Βίνσεντ Κάνμπι, κάνοντας κριτική στην ταινία, δήλωσε «...δεν υπάρχει ούτε μια αστεία ή αιφνιδιαστική στιγμή στην ταινία. Ωστόσο, από το Για όλα φταίει το Ρίο δεν δεν λείπει το χιούμορ. Παράλληλα, σκορπίζει και θλίψη». Η αυστραλιανή εφημερίδα The Canberra Times περιέγραψε το Για όλα φταίει το Ρίο ως «μια από τις χειρότερες ταινίες που γυρίστηκαν ποτέ». Ο Ρότζερ Έμπερτ έδωσε στην ταινία 1 στα 4 αστέρια γράφοντας: «Είναι πραγματικά ανησυχητικό να βλέπεις πόσο επιπόλαια αντιμετωπίζει αυτή η ταινία μια σοβαρή κατάσταση [. . . ] Αυτό που είναι συγκλονιστικό είναι πόσα ταλέντα πρώτης κατηγορίας συνδέονται με αυτήν τη σαχλαμάρα». Ο ιστότοπος Rotten Tomatoes έδωσε στο Για όλα φταίει το Ρίο βαθμολογία 8% με βάση 24 κριτικούς. Για όλα φταίει το Ρίο στην IMDb Για όλα φταίει το Ρίο στο AllMovie Για όλα φταίει το Ρίο στο Rotten Tomatoes